
GUVERNUL REPUBLICII MOLDOVA


HOTĂRÂRE 

nr. 	din 	 	2023

Chișinău


pentru modificarea unor hotărâri ale Guvernului 
(aducerea în concordanță a cadrului normativ existent 
în domeniul circulației rutiere)
------------------------------------------------------------------------------------

În temeiul art.5 lit.b) din Legea nr.131/2007 privind siguranța traficului rutier (republicată în Monitorul Oficial al Republicii Moldova, 2015, nr.11-21, art.6), Guvernul HOTĂRĂȘTE:

1. La punctul 105 subpunctul 1) din Regulamentul circulației rutiere, aprobat prin Hotărârea Guvernului nr.357/2009 (Monitorul Oficial al Republicii Moldova, 2009, nr.92-93, art.409), cu modificările ulterioare, textul ,,și care sînt vopsite în mod special, în cazul în care execută misiuni” se substituie cu textul ,,și care, după caz, sunt vopsite în mod special, în timpul executării misiunilor”.

2. Hotărârea Guvernului nr.500/2018 pentru aprobarea Regulamentului privind cerințele generale de echipare a autovehiculelor cu regim prioritar de circulație și a autovehiculelor speciale (Monitorul Oficial al Republicii Moldova, 2018, nr.176-180, art.551), cu modificările ulterioare, se modifică după cum urmează:

1) în tot cuprinsul, textul ,,autovehicul cu regim prioritar”, ,,autovehicul special” și ,,autovehicul de încasare”, la orice formă gramaticală, se substituie cu textul ,,vehicul cu regim prioritar”, ,,vehicul special” și ,,vehicul special de încasare” la forma gramaticală corespunzătoare;

2) în Regulament: 

a) punctul 2 va avea următorul cuprins:
,,2. Scopul Regulamentului este asigurarea identificării vehiculelor speciale în traficul rutier care dispun de dispozitive sonore și luminoase speciale, după caz, de scheme coloro-grafice, marcaje de identificare și inscripții în vederea asigurării securității circulației rutiere în timpul deplasării la intervenție, în misiuni de serviciu urgente sau transportarea valorilor importante.”;

b) punctul 3:
la subpunctul 6), textul ,, , Muncii și Protecției Sociale” se exclude;
se completează cu subpunctul 101) cu următorul cuprins:
,,101) serviciilor destinate transportării valorilor importante (vehicule speciale de încasare);”;

c) punctul 5 va avea următorul cuprins:
,,5. Aplicarea schemelor coloro-grafice și a mijloacelor de semnalizare sonoră și luminoasă specială pe alte vehiculele speciale decât cele ale instituțiilor prevăzute la punctul 3 și fără permisiunea Inspectoratului național de securitate publică nu se admite.”;

d)  la punctul 7 în noțiunea ,,autovehicul special”, textul ,,speciale și scheme” se substituie cu textul ,,speciale și, după caz, scheme”;

e) se completează cu punctele 151,  152 și 153  cu următorul cuprins:
,,151. În temeiul legilor speciale care reglementează atribuțiile funcționale și prin derogare de la prevederile pct.6, Serviciul de Informații și Securitate, Serviciul de Protecție și Pază de Stat, Centrul Național Anticorupție, Inspectoratul General al Poliției și Biroul de Curieri Speciali pot utiliza vehicule speciale dotate cu sisteme de semnalizare sonoră și luminoasă specială, în modul stabilit de prezentul Regulament, fără aplicarea schemelor coloro-grafice, marcajelor de identificare și inscripțiilor.
152. Se permite instalarea dispozitivelor de semnalizare luminoasă și sonoră specială conform prevederilor pct.151 doar cu permisiunea Inspectoratului național de securitate publică.
153. Autoritățile prevăzute la pct.151 vor asigura atribuirea mențiunii ,,Vehicul special” în certificatul de înmatriculare a vehiculelor și nu vor admite utilizarea acestora contrar destinației.”;

f) la punctul 20, textul ,, , ale serviciilor bancare (autovehiculele de încasare) și autovehiculele destinate transportării valorilor importante” se substituie cu textul ,,și vehiculele speciale de încasare”; 

g)  se completează cu punctele 201, 202 și 203 cu următorul cuprins:
„201. Transportarea de către serviciile de încasare a valorilor importante sau de către serviciile de comunicare specială a corespondenței speciale se efectuează în baza permisului special eliberat de către Inspectoratul național de securitate publică.
202. Permisul special se înmânează doar conducătorilor de automobile care urmează să exercite misiunile de serviciu prevăzute la pct.201. Transmiterea acestuia altor conducători auto, decât celor nominalizați, este interzisă.
203. Pentru efectuarea în cadrul traficului rutier a misiunilor de serviciu stipulate la pct.201 este necesară deținerea simultană a permisului special și a vehiculelor speciale care corespund cerințelor prevăzute în anexele nr.1 și nr.2.”;

3)  în anexa nr.1 la poziția 9, cuvintele ,,ale băncilor comerciale” se exclud;

4)  în anexa nr.2: 

a)  poziția 1 va avea următorul cuprins:

	,,1
	Inspectoratul General al Poliției
	„POLIȚIA”, numărul de bord, apel de urgență 112
	100  mm”;




b) la poziția 9:
cuvintele ,,ale băncilor comerciale” se exclud;
cuvintele ,,SIGLA BĂNCII COMERCIALE” se substituie cu cuvintele ,,SIGLA PERSOANEI JURIDICE”; 

5) în anexa nr.1 la poziția 5, cuvintele ,,Muncii și Protecției Sociale” se exclud;

6) în anexa nr.2 la poziția 5, cuvintele ,,Muncii și Protecției Sociale” se exclud;

7)  în anexa nr.3:

a)  poziția 1 ,,AUTOVEHICULELE INSPECTORATULUI GENERAL AL POLIȚIEI” va avea următorul cuprins:

,,1. VEHICULELE INSPECTORATULUI GENERAL AL POLIȚIEI

b)  la poziția 9, cuvintele ,,ALE BĂNCILOR COMERCIALE” se exclud.


3. Prezenta hotărâre intră în vigoare la data publicării în Monitorul Oficial al Republicii Moldova.


PRIM-MINISTRU                                                                   Dorin RECEAN


Contrasemnează:

Ministrul afacerilor interne                                                         Ana Revenco

